RESOLUCIÓN do 5 de xullo de 2005, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, do convenio colectivo da empresa GKN Driveline Vigo, S.A.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 22/08/2005

Visto o texto do convenio colectivo da empresa GKN Driveline Vigo, S.A., con nº de código 3600792 que tivo entrada no rexistro único do edificio administrativo da Xunta de Galicia en Vigo o día 22-6-2005, subscrito en representación da parte económica pola representación da empresa, e da parte social, polo comité de empresa, en data 22-6-2005, de conformidade co disposto no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, no Real decreto 1040/1981, do 22 de maio, sobre rexistro e depósito de convenios colectivos de traballo, e no Real decreto 2412/1982, do 24 de xullo, sobre traspaso de funcións e servizos da Adminis
tración do Estado á Comunidade Autónoma de Galicia en materia de traballo, esta delegación provincial
ACORDA:
Primeiro.-Ordenar a súa inscrición no libro de rexistro de convenios colectivos de traballo existente nesta delegación provincial e a notificación ás representacións económica e social da comisión negociadora.
Segundo.-Ordenar o seu depósito no Servizo de Relacións Laborais, Sección de Mediación, Arbitraxe e Conciliación.
Terceiro.-Dispoñer a súa publicación no Diario Oficial de Galicia.
Vigo, 5 de xullo de 2005.
Joaquín Macías Sánchez
Delegado provincial de Pontevedra
TÍTULO I
Disposicions xerais
Artigo 1º.-Partes contratantes.
Este convenio colectivo foi negociado e subscrito pola empresa GKN Driveline Vigo, S.A. e o seu comité de empresa co ámbito territorial e persoal que máis abaixo se indica.
Artigo 2º.-Ámbito territorial.
De acordo co establecido no artigo 83.1º da Lei 8/1980, do 10 de marzo, o ámbito territorial do convenio é o do centro de traballo da empresa GKN Driveline Vigo, S.A., existente na actualidade na provincia de Pontevedra.
Artigo 3º.-Ámbito persoal.
O convenio afecta á totalidade do persoal pertencente ao cadro de persoal da empresa, coas excepcións que a normativa vixente prevé.
Ao presente convenio queda incorporado e forma parte del, o acordo para a modernización de GKN Driveline Vigo, S.A. Asinado polas partes no 22-12-1993 ao cal se xunta como anexo. Este anexo afectará no seu contido aos traballadores xa integrados e aos que se vaian integrando aos novos sistemas de traballo.
Con respecto ao persoal con contrato de duración determinada, seralle de aplicación o presente convenio colectivo, excepto naqueles aspectos del que colidan coa temporalidade deses contratos.
Artigo 4º.-Vixencia, prórroga e denuncia.
O convenio entrará en vigor o día da súa sinatura, sen prexuízo do cal as condicións económicas se aplicarán a partir do día 1 de xaneiro de 2005, a excepción daqueles artigos que conteñen vixencias concretas.
Terá unha vixencia de catro anos, expirando o 31 de decembro de 2008.
Este convenio quedará automaticamente denunciado tres meses antes do seu vencemento. Non obstante, subsistirán os seus preceptos até a entrada en vigor do que o substitúa.
Artigo 5º.-Condicións e compensación de melloras.
As condicións contidas neste convenio colectivo establécense co carácter de mínimas.
Todas as melloras que se implanten por normas legais ou outras serán compensables e absorbibles até onde alcancen, cos aumentos e melloras existentes ou que se poidan establecer no futuro, sempre que en cómputo anual a suma das condicións do convenio sexan máis beneficiosas.
Artigo 6º.-Comisión paritaria do convenio.
En cumprimento do disposto no artigo 85.3º e) da Lei 8/1980, de 10 de marzo, a partir da entrada en vigor deste convenio, crearase unha comisión paritaria para a interpretación do convido, integrada por catro representantes titulares e catro suplentes designados pola empresa, e catro vocais titulares e catro suplentes, elixidos por e de entre os membros do comité de empresa, todos eles integrantes das respectivas comisións negociadoras deste convenio.
As reunións desta comisión celebraranse sempre que asista o 50% máis un, ao menos dos membros que a compoñen, e para reunirse será suficiente que unha das partes o solicite. Entre esta solicitude e a reunión mediará un prazo de 48 horas como mínimo e de 5 días como máximo.
Consideraranse como acordos da comisión, aqueles que fosen aprobados por maioría dentro das dúas partes: as discrepancias serán reflectidas na acta. En caso de non haber acordo, farase que reflicta as diferenzas. En ambos os casos, o ditame da comisión servirá de informe e asesoramento á dirección da empresa e aos traballadores afectados. A dirección resolverá o que considere procedente no prazo de oito días e notificarao a aqueles, por se deciden acudir coa súa reclamación ante a instancia competente.
A propia comisión establecerá as normas do seu funcionamento.
TÍTULO II
Persoal
Artigo 7º.-Cadros de persoal.
A empresa dará a coñecer no transcurso do mes de marzo de cada ano un rexistro do persoal ao servizo dela, ordenado polo seu número e facendo constar os seguintes datos: nome e número do traballador, categoría laboral e a súa antigüidade nela, profesión ou oficio e servizo en que traballa.
Unha copia deste rexistro será entregada ao comité de empresa e ás seccións sindicais xunto cun anexo en que figurará un resumo do número de compoñentes de cada categoría.
Estes datos referiranse á situación laboral e profesional dos traballadores no 1 de xaneiro de cada ano de publicación do rexistro.
Respecto ás bases de cotización á Seguridade Social, observarase o disposto na normativa legal vixente.
Artigo 8º.-Xubilación.
O traballador que durante a vixencia deste convenio reúna os requisitos para acceder á xubilación anticipada e/ou decida causar baixa na empresa aos 60 anos terá dereito a percibir no ano 2005 a cantidade de 43.950 A. Nos anos 2006 a 2008, a.i., esta cantidade incrementarase nas porcentaxes aplicables aos aumentos salariais.
Os traballadores maiores de 60 anos que non se tivesen acollido ao dereito anterior poderán pactar de forma individual, precedendo o común acordo de ambas as partes, a xubilación anticipada.
Artigo 9º.-Persoal de novo ingreso.
Durante a vixencia deste convenio produciranse incorporacións ao cadro de persoal fixo nas condicións e períodos seguintes:
Ano 2006: a partir do mes de setembro incorporaranse ao cadro de persoal fixo 50 eventuais se no período de setembro a novembro dese ano o cadro de persoal de eventuais supera o número de 150 efectivos, sempre que se constatase a perda do Chrisler Minivan 2900.
Anos 2007 e 2008: no mes de decembro de cada ano incorporaranse ao cadro de persoal fixo 25 eventuais, se a media do cadro de persoal de eventuais nos once meses anteriores supera os 150 efectivos.
Así mesmo, durante a vixencia deste convenio substituiranse as baixas na empresa do persoal fixo que cese ao servizo dela cando o total da cadro de persoal fixo sexa inferior a 725 efectivos. A situación debe quedar regularizada antes de finalizar o mes de xaneiro do ano seguinte.
Para a selección do persoal a incorporar como fixo e co obxectivo da mellora cualitativa do cadro de persoal, teranse en conta as condicións requiridas polos postos a cubrir, a cualificación profesional e experiencia laboral, dando prioridade, en igualdade de condicións, aos candidatos eventuais que teñan unha maior antigüidade na empresa.
Todo isto excepto que se presentasen situacións excepcionais do mercado que obrigasen a regularizacións de emprego.
Período de proba.
Ao persoal de novo ingreso faráselle un contrato de traballo por escrito, debendo quedar no seu poder unha copia.
Os períodos de proba para o persoal de novo ingreso serán os seguintes:
-Técnicos titulados: 6 meses.
-Técnicos non titulados: 2 meses.
-Administrativos e profesionais de oficio: 1 mes.
-Subalternos, aprendices, peóns e especialistas: 2 semanas.
Canto se refire á celebración do contrato de traballo, a súa prórroga, denuncia e extinción, así como aos dereitos de información dos representantes dos traballadores en materia de contratación, observarase o que dispón a normativa en vigor.
Persoal eventual.
De acordo co establecido no artigo 15.1º b) da Lei de Estatuto de los trabajadores as partes conveñen na aplicación da vixencia máxima dos contratos alí regulados conforme a duración pactada no convenio sectorial do metal.
Establécese unha indemnización dun día de salario para aqueles contratos con duración inferior a 6 meses no período de 18 contados desde a data de iniciación do primeiro contrato, sempre que a causa de rescisión non sexa voluntaria ou por motivo disciplinario.
Contratos en prácticas.
O persoal de taller contratado en prácticas de conformidade co Real decreto lei 1/1995, durante a vixencia do presente convenio, terá prioridade para cubrir as necesidades de profesionais que se poidan producir na empresa, unha vez demostrada a súa capacidade nas correspondentes probas de aptitude.
A comisión de formación participará no seguimento da avaliación das prácticas formativas deste persoal, e para tal efecto coñecerá as probas e resultados das avaliacións a que se lles someta no desempeño da súa actividade.
Artigo 10º.-Categorías.
O persoal de GKN Driveline Vigo, S.A. estará encadrado nas categorías profesionais que determina a ordenanza de traballo para a industria siderometalúrxica e de conformidade coas definicións que figuran nos seus anexos.
Na medida en que a organización do traballo o requira, poderanse crear categorías non incluídas na ordenanza e que supoñan un beneficio de calquera orde para o persoal.
Aos peóns que ocupen durante un mes un posto de especialista outorgaráselles a dita categoría se realizaron, ao menos durante unha quincena, o rendemento habitual neste posto.
Caso de non telo alcanzado, disporá de dous meses para poder alcanzalo.
O persoal que ocupe funcións superiores á súa categoría profesional por un período superior a 4 meses ininterrompidos, ascenderá automaticamente de categoría se supera as correspondentes probas de aptitude propias do posto.
Artigo 11º.-Postos especiais de persoal horario.
Aínda dentro dunha determinada categoría existen postos de traballo de diferente valor que son retribuídos de maneira distinta, mediante a prima de cualificación de posto. Nos casos especiais en que aínda non é tecnicamente posible a medición do traballo e a aplicación dun incentivo directo, cunha prima de cualificación de posto, como son os xefes de equipo especialistas, a empresa manterá as primas fixas de cualificación de posto actualmente establecidas e que de acordo coas posibilidades dos servizos técnicos irán sendo substituídas.
En calquera caso e para un mesmo posto e un mesmo rendemento, a retribución que no seu día resulte destes incentivos non deberá ser inferior á que globalmente se veña percibindo.
Artigo 12º.-Xefes de equipo especialista.
Defínese o posto de xefe de equipo especialista como o do traballador que, coa categoría de especialista, asume o control do traballo dun grupo de especialistas ou peóns, baixo as ordes dun superior xerárquico, debendo estar en condicións de efectuar traballos manuais por suplencia do persoal ao seu cargo, ou cando as circunstancias o requiran.
Neste caso e por similitude das súas funcións coas previstas na ordenanza de traballo para a industria siderometalúrxica, cando un traballador desempeña tales funcións durante un período dun ano consecutivo ou durante tres alternos, se despois cesa na súa función manteráselle con carácter de mínimo a prima de cualificación establecida para ese posto até que polo seu ascenso a superior categoría, quede superada.
Artigo 13º.-Traslados.
A empresa poderá efectuar os traslados interiores que sexan necesarios por razóns organizativas de traballo, ben que procurará, dentro do posible, atender as peticións de traslado a outros postos de traballo que sexan solicitados polo persoal do cadro de persoal.
Os traballadores que ocupen postos de traballo tóxicos serán trasladados a petición propia a outros postos que non presenten estas características e substituídos por persoal voluntario ou de novo ingreso, sempre que se produza contratación exterior de acordo coas seguintes normas:
1º Levar máis de tres anos nun deses postos.
2º Para o traslado darase preferencia á maior antigüidade no posto.
Facilitarase información previa ao comité de empresa de todos os casos que se produzan de modificación substancial das condicións de traballo do persoal, os cales se efectuarán de conformidade coas disposicións legais vixentes.
Artigo 14º.-Ascensos.
Defínense como fórmulas de ascenso en GKN Driveline Vigo, S.A. as seguintes:
a) Promoción automática a categoría superior.
-Auxiliar de organización a técnico de organización de segunda, un ano.
-Calcador ou auxiliar delineante a delineante de segunda, un ano.
-Auxiliar administrativo a oficial de segunda administrativo, un ano.
-Auxiliar de laboratorio a analista de segunda, un ano.
b) Promoción depois de exame.
Os profesionais horarios (oficiais 3ª e 2ª), os oficiais de 2ª administrativos, analistas de laboratorio de 2ª, delineantes de 2ª e técnico de organización de 2ª
con 8 anos de antigüidade na categoría e os especialistas e especialistas cualificados con 10 anos de antigüidade na categoría poderán ascender á inmediata superior, despois da superación dun exame de aptitude profesional que para tal efecto deberán solicitar. O servizo de persoal entregará aos candidatos documentación de apoio e as distintas probas profesionais teóricas e prácticas serán feitas públicas cunha anticipación mínima de 60 días a cada exame e deberán ter lugar antes do 15 de outubro.
No prazo máximo de 30 días despois da súa celebración, publicaranse os nomes dos candidatos declarados aptos e terá efectividade o ascenso.
Unha vez cualificadas por formación, as probas profesionais someteranse á comisión de control que para tal efecto se establece, para a súa verificación. Esta comisión estará composta por catro representantes da empresa e catro representantes do comité de empresa.
c) Existindo vacantes por baixas do persoal.
A empresa convocará concursos que permitan clasificar o persoal para cubrir por ascensos as vacantes producidas por baixas do persoal.
Para cada concurso existirá un programa e un baremo de puntuación confeccionado pola empresa, baixo o cal poderán prepararse os traballadores, ben asistindo aos cursos da empresa, se os houber, ben por preparación libre, e as distintas probas profesionais, teóricas e prácticas serán feitas públicas cunha anticipación mínima de 30 días a cada concurso.
Poderán presentarse aos concursos para cubrir prazas nos grupos obreiro, administrativo e técnico, nas súas diversas categorías, os traballadores que teñan unha antigüidade mínima de doce meses na categoría inferior correspondente aos postos a cubrir.
No momento de realizar un concurso-oposición, constituirase unha xunta cualificadora como máis adiante se especifica.
d) Existindo vacantes por aumento de cadro de persoal.
As vacantes que se produzan por este motivo, cubriranse nun 50% por concurso-oposición e un 50% por libre designación da empresa.
Non quedan consideradas dentro destas últimas as vacantes que a empresa deba cubrir por propia designación como consecuencia de que ningún candidato fose declarado apto.
O concurso-oposición rexerase polo artigo 32 do Regulamento de réxime interior da empresa sendo no caso que nos ocupa concurso libre, e tendo preferencia para cubrir esas vacantes os da categoría inmediata inferior, coas puntualizacións que máis adiante se fan referentes á comisión cualificadora.
As probas dos concursos-oposición consistirán nun exame das súas aptitudes profesionais, exclusivamente.
Existirá unha comisión cualificadora destes exames, composta por catro representantes da empresa e catro representantes elixidos por e de entre os membros do comité de empresa.
En caso de igual puntuación daráselle prioridade á maior antigüidade do traballador na súa categoría.
e) De libre designación.
Os ascensos a xefe de 1ª e 2ª administrativos e de organización e, en xeral, os ascensos que impliquen exercicio de autoridade ou mando sobre outras persoas e os postos de confianza da empresa.
TÍTULO III
Réxime de traballo
Artigo 15º.-Xornada laboral.
Establécese que a xornada será a mesma en días laborables e horas efectivas de traballo en cómputo anual para todo o persoal, salvo aqueles colectivos que teñan que cubrir necesidades especiais de nosos clientes, precedendo acordo co comité de empresa.
O número de horas de traballo anuais será de 1.720,30 horas, non entrando no cálculo deste cómputo o descanso retribuído para bocadillos.
O calendario laboral elaborarase coa participación do comité de empresa no mes de novembro de cada ano.
Artigo 16º.-Traballo nocturno.
As horas traballadas durante o período comprendido entre as dez da noite e as seis da mañá, salvo que o salario se establecese atendendo a que o traballo sexa nocturno pola súa propia natureza, terán unha retribución específica incrementada, nun vinte e cinco por 100 sobre o salario base.
Para cubrir as necesidades da quenda de noite recorrerase preferentemente a persoal voluntario.
A fin de fomentar a estabilidade e motivación, os traballadores que realicen a quenda de noite percibirán, ademais da retribución citada, os complementos de nocturnidade especial e locomoción nas contías especificadas no artigo 26º.
Artigo 17º.-Vacacións.
O período de vacacións será de 30 días (trinta) naturais.
Procurarase que o seu aproveitamento estea comprendido no mes de agosto, reservando para si a dirección a facultade de establecer excepcións e cambios a outros períodos do ano cando as exixencias dos servizos así o aconsellen e nestes últimos casos procurando satisfacer os desexos do persoal canto á época do seu aproveitamento.
Ao persoal afectado aplicaránselle as seguintes compensacións:
a) Por cada semana completa desprazada ao período comprendido entre os meses de xaneiro/xuño ou outubro/decembro, ambos inclusive, 75,52 euros no ano 2005. Esta compensación será rateable por días.
b) Aplicación das normas en vigor de compensación por locomoción.
O comité de empresa será informado do persoal que a empresa determine que ten que cambiar as vacacións.
Os traballadores que se encontren en incapacidade temporal ao inicio ou durante o transcurso das vacacións pactadas no calendario laboral, unha vez producida a alta médica desfrutarán do período non utilizado, no transcurso do ano e tendo en conta as necesidades do servizo.
Artigo 18º.-Licenzas.
O traballador, logo de aviso e xustificación, poderase ausentar do traballo, con dereito a remuneración, incluída prima media mensual para o persoal horario, polo tempo e os motivos seguintes:
Nacemento fillo: 3 días laborables.
Con intervención cirúrxica (cesárea): 4 días laborables.
Poderanse aproveitar dentro dos sete días seguintes ao parto.
Adopción legal: 2 días laborables.
En ambos os supostos, se é necesario o desprazamento a distancia superior a 300 km será 1 día máis.
Matrimonio:15 días naturais.
Falecemento:
-De pais, fillos ou cónxuxe do traballador: 5 días naturais.
-De avós, netos e irmáns do traballador: 3 días naturais.
-De pais, avós, netos e irmáns do cónxuxe: 3 días naturais.
-De cónxuxe do irmán do traballador: 2 días naturais.
-De tíos (irmáns dos pais do traballador ou do seu cónxuxe): 1 día natural.
-De noras e xenros do traballador: 1 día natural.
Nestes catro últimos casos, se existe necesidade de desprazamento a distancia superior a 300 km corresponderá 1 día natural máis.
Para efectos de cómputo dos días de permiso por falecemento, considerarase que:
-Se computará como de permiso o día do falecemento se este se producise antes de transcorrida a metade da xornada laborable do traballador.
-Se o falecemento se produce en día non laborable para o traballador, computarase como día de permiso no caso de que o falecemento tivese lugar antes das 12 horas.
Enfermidade grave:
-De pais, fillos e cónxuxe do traballador: 3 días naturais. En caso de necesidade de desprazamento a distancia superior a 300 km corresponderá un día máis.
-De avós, netos e irmáns do traballador: 2 días naturais.
-De pais, avós, netos e irmáns do cónxuxe: 2 días naturais.
-De cónxuxe do irmán do traballador: 2 días naturais.
Nestes tres últimos casos se existe necesidade de desprazamento a distancia superior a 300 km, corresponderá 1 día natural máis; se a 500 km, 2 días naturais máis.
A referencia a cónxuxe nos permisos antes citados faise extensiva á persoa que conviva maritalmente co traballador, que acredite a súa situación de convivencia mediante certificado do concello, libro de familia ou documento substitutorio.
Matrimonio:
-De pais, fillos, irmáns e netos: 1 día natural.
Traslado de domicilio habitual: 1 día natural.
Cumprimento de deber público: polo tempo indispensable para o cumprimento dun deber inescusable de carácter público e persoal, con posterior xustificación.
Exames:
-Os traballadores matriculados en centros oficiais ou recoñecidos polo MEC que cursen con regularidade estudos para a obtención dun título académico ou profesional, segundo o teor da Lei xeral de educación, terán dereito aos permisos necesarios para concorreren aos exames correspondentes.
O servizo de persoal entregará ao interesado comprobante dos permisos concedidos.
Artigo 19º.-Premio de asistencia.
O premio de asistencia permitirá a cada traballador aproveitar días de permiso retribuído ou a compensación económica correspondente en función da súa asistencia ao traballo, consonte as normas que a seguir se articulan:
Norma 1ª:
O premio de asistencia é aplicable a todo o persoal coas posibles excepcións seguintes:
-Xefes de primeira e asimilados.
-Xefes de taller e asimilados.
-Titulados de grao superior e asimilados.
Norma 2ª:
Cada semana de presenza completa dá dereito a:
-15 puntos simples para o persoal horario.
-12 puntos simples para o persoal mensual.
Norma 3ª:
Ademais, cada semana de presenza completa dá dereito a puntos suplementarios cando se producen determinadas particularidades do traballo.
Os puntos suplementarios terán os seguintes valores:
a) Traballo en xornada ordinaria en quendas rotativas e traballo en quenda de noite: 6 puntos suplementarios.
b) Traballo da xornada en domingo ou día festivo: 15 puntos suplementarios.
c) Traballo en talleres que presenten condicións particulares en certos postos: 6 puntos suplementarios.
Norma 4ª:
A conta dos puntos obtidos cada ano cérrase a última semana de decembro, sendo comunicada aos interesados antes do 15 de febreiro seguinte.
Norma 5ª:
A modificación colectiva das condicións de traballo carreta a modificación dos puntos suplementarios atribuídos na norma 3ª, alínea c).
Norma 6ª:
Para cada ano do calendario, o beneficio do premio de asistencia considérase adquirido para todo o persoal definido na nrma 1ª e que non tivese un total de ausencias no ano superior a 15 días laborables.
Norma 7ª:
Os puntos simples e suplementarios atribuídos no curso dun ano corríxense da forma seguinte:
-Se o beneficiario non tivo ningunha ausencia, os puntos simples e suplementarios obtidos nese ano incrementaranse no 100%.
-Se o beneficiario totalizou no ano:
* De 1 a 5 días de ausencia: os puntos simples e suplementarios obtidos incrementaranse no 50%
* De 6 a 15 días de ausencia: os puntos simples e suplementarios consideraranse no seu mesmo valor.
* Máis de 15 días de ausencia: pérdense os puntos atribuídos.
Norma 8ª:
Para os efectos do premio de asistencia, non se considerarán como ausencias as vacacións, así como as circunstancias definidas no anexo I.
Norma 9ª:
A utilización dos puntos obtidos dá dereito a un día de permiso por cada 600 puntos.
Para a utilización dos días de permiso, precisarase un aviso previo de 5 días laborables e poderanse tomar se as necesidades do servizo o permiten (absentismo do taller ou servizo e quenda inferior ao 10%).
Para efectos de compensación económica establécese que 600 puntos equivalen a un día.
Norma 10ª:
Os beneficios previstos no premio de asistencia non se poderán acumular cos que puidesen resultar de novas normas legais e regulamentarias.
Así mesmo, as vantaxes establecidas no presente premio de asistencia modifican e substitúen as concedidas polo anterior plan individual de vacacións.
Norma 11ª:
Os días de premio de asistencia serán aboados como laborables.
ANEXO I
Circunstancias que non se cnosideran ausencia para efectos do premio de asistencia no conxunto final do período.
-Permiso por nacemento de fillos ou adopción legal.
-Permiso por matrimonio do traballador/a.
-Permiso por matrimonio de fillos, irmáns, pais.
-Permiso por falecemento de pais, fillos, cónxuxe, avós, netos e irmáns do traballador/a.
-Permiso por falecemento de pais, avós, netos e irmáns do cónxuxe do traballador/a.
-Permiso por falecemento de irmán do cónxuxe do traballador/a.
-Permiso por falecemento de irmáns dos pais do traballador/a e o seu cónxuxe.
-Permiso por falecemento de noras e xenros do traballador.
-Permiso por enfermidade grave do cónxuxe, fillos, pais, avós, netos e irmáns do traballador/a.
-Permiso por enfermidade grave de pais, avós, netos e irmáns do cónxuxe do traballador/a.
-Permiso (por desprazamento para consulta médica) por enfermidade de fillos ou cónxuxe.
-Permiso por mudanza.
-Permiso por premio de asistencia.
-Citacións oficiais.
-Designación como membro de mesa electoral.
-Retención pola Garda Civil (incendios)
-Paro técnico.
-Permiso para exames oficiais.
-Permiso para doazón de sangre.
-Permiso por horas acumuladas (ou a recuperar)
-Saídas inferiores a media xornada.
-Saídas sindicais (dentro do límite regulamentario).
-Folga legal.
Artigo 20º.-Excedencias.
As excedencias concederanse de acordo co establecido na ordenanza laboral siderometalúrxica e Estatuto dos traballadores.
A empresa admitirá o excedente nun prazo máximo de quince días a partir da data en que expire a excedencia sempre que o solicitase dentro do prazo regulamentario e que se encontre en condicións de aptitude para o seu traballo habitual.
Ao serlle concedida a excedencia, daráselle ao traballador un certificado do servizo médico da empresa, no cal consten as súas condicións de aptitude ou limitación para o traballo, sempre que o mesmo o solicite.
Se un traballador, tendo transcorrido como mínimo o 75% do tempo de excedencia concedido, solicitase o seu reingreso, admitirase a súa solicitude para a primeira vacante que exista da súa categoría.
O comité de empresa poderá pedir que se lle dea coñecemento dos rexeitamentos que se producisen á solicitude de reingreso dos excedentes.
TÍTULO IV
Réxime de retribucións
Artigo 21º.-Primas.
O persoal incorporado aos novos sistemas de traballo percibirá as primas previstas no número 9.2 dos Acordos para a modernización de GKN Driveline Vigo, S.A., cuxo texto forma parte deste convenio como anexo.
O persoal de produción directa e o indirecto a ela vinculado, a que se refire o título IV do convenio colectivo da empresa para os anos 1996/1997, do que é substituto este convenio, percibirá a prima de produción correspondente ao persoal incorporado aos novos sistemas de traballo.
Todos os colectivos de MOI percibirán a mesma prima que o persoal de NST.
Primas para cálculo valor base hora extraordinaria:
Especialista: 2,2121 A.
Espta. xefe equipo: 2,0005 A.
Oficial 3ª: 2,1248 A.
Oficial 2ª: 2,2052 A.
Oficial 1ª: 2,2701 A.
Todas as primas proceden das fórmulas contidas no título IV do convenio colectivo 1996/1997.
Artigo 22º.-Retribución do persoal horario.
Componse de salario convenio (xornal máis retribución voluntaria, se é o caso) e prima.
No ano 2005 as retribucións do persoal horario incrementaranse un 3% sobre as existentes a 31-12-2004:
-O salario convenio (xornal + retribución voluntaria) que con carácter de mínimo corresponde a cada categoría por aplicación do 3% lineal por categorías, é o seguinte:
Incremento
Sal. m. mínimo
En prácticas
A/hora
A/hora
1 ano (A)
2º ano (A)
Peóns
0,12
3,9608
Especialistas
0,12
4,1483
Especial. cualificados
0,12
4,2603
Oficiais de 3ª
0,14
4,8536
2,9122
3,6402
Oficiais de 2ª
0,15
5,0956
3,0574
3,8217
Oficiais de 1ª
0,16
5,3293
3,1976
3,9970
Primas de produción e posto: aboaranse con prima os días 27, 28, 29 e 30 de decembro de 2005.
Para os anos 2006, 2007 e 2008 as retribucións do persoal horario incrementaranse no IPC oficialmente previsto para cada un dos anos, máis 0,5%, que se aplicarán o 1 de xaneiro sobre as táboas resultantes do ano anterior, unha vez efectuada a revisión salarial se a houber.
Aboaranse con prima os catro días do mes de decembro de cada un destes anos que se definan segundo o calendario laboral.
Artigo 23º.-Improdutividades.
Aboaranse como horas produtivas (con prima media) as dedicadas a limpeza fin de semana e as paradas que se deban a causas alleas á vontade dos traballadores. Así mesmo, aboarase como produtivo o tempo de consulta derivado de accidente de traballo ou de recoñecemento anual realizados no servizo médico da empresa.
Artigo 24º.-Prima de presenza.
Co obxecto de premiar a presenza continuada no traballo, establécese a prima de presenza para todos os traballadores da empresa, con suxeición aos seguintes criterios:
1. A prima devengarase por meses naturais completos en situación de alta na cadro de persoal, excepto ao persoal eventual que se incorpore ou se lle rescinda o contrato, ao cal lle será aboada a prima en proporción aos días de alta no mes de que se trate.
2. O traballador que non teña ningunha ausencia ao traballo durante o mes percibirá as seguintes cantidades:
Persoal mensual: 29,8827 euros.
Persoal horario: 41,2622 euros.
Non terán a consideración de ausencias para os efectos desta prima:
-As vacacións oficiais.
-Os permisos por premio de asistencia.
-Os permisos regulamentarios retribuídos.
-Os descansos derivados de recuperación voluntaria.
-A folga legal
Enténdese por ausencia a perda dunha xornada de traballo completa.
Artigo 25º.-Traballos tóxicos, penoso ou perigosos.
Seguiranse os criterios da ordenanza de traballo para a industria siderometalúrxica canto á determinación dos postos de traballo que teñen dereito á bonificación por penosidade, toxicidade ou perigosidade, pero fixando a contía de 0,1562 euros/hora para todo o persoal afectado por este concepto.
Artigo 26º.-Complementos salariais.
Teñen este carácter os seguintes:
Ano 2005
-Nocturnidade especial0,7089 euros/h
-Complemento carencia transporte (locom.)0,1527 euros/km
-Complemento xornada especial (festividade)3,5633 euros/h
-Complemento de recuperación de xornada3,5633 euros/h
-Responsabilidade liña0,7204 euros/h
-Complemento horas extras nocturnas0,6728 euros/h
-Complemento de xefe de equipo especialista1,1389 euros/h
-Complemento de xefe de equipo oficiais0,7180 euros/h
Artigo 27º.-Antiguedade.
Mantense o criterio de trienios para todo o persoal a que as normas regulamentarias recoñecen o dereito a percibir a antigüidade e aboarase conforme os seguintes tipos:
Ano 2005
-Persoal horario0,0647 euros/hora por trienio
-Persoal mensual218,50 euros/ano por trienio
O tope máximo a considerar por este concepto será o de nove trienios.
O complemento por antigüidade devengarase a partir do 1 de xaneiro do ano en que se cumpra cada trienio se a data de vencemento é anterior ao 30 de xuño, e a partir do 1 de xullo do ano respectivo nos casos en que o vencemento teña lugar no segundo semestre do ano.
Artigo 28º.-Horas extraordinarias.
A empresa deberá comunicar aos traballadores afectados a necesidade de traballar en horas extraordinarias cunha anticipación suficiente, e cando menos deberán efectuarse 24 horas antes do día en que deban realizarse, salvo naqueles casos considerados de forza maior ou para previr ou reparar sinistros ou outros danos extraordinarios e urxentes, caso en que se considerará obrigatoria a prestación.
Procurarase que a xornada laboral total (normal+extraordinaria) non exceda 12 horas día. O comité de empresa será informado dos casos de imposibilidade, se se producen, e as súas causas.
Se as circunstancias técnicas e produtivas así o exixiren, a empresa poderá establecer a realización dun máximo de 80 horas extraordinarias por traballador e ano. A posible realización destas horas extraordinarias será voluntaria.
As horas extraordinarias serán compensadas economicamente ou mediante tempo equivalente de descanso.
A fórmula para establecer o valor base da hora ordinaria sobre a cal se apliquen os recargas que correspondan continuará sendo a actual, partindo duns valores ano que comprendan as primas e incentivos establecidos no artigo 21º, e estando o devengo anual
constituído exclusivamente polos conceptos retributivos de salario e antigüidade, no caso do persoal mensual; e de salario base máis retribución voluntaria (se ó o caso) máis antigüidade (3.400 h) e prima (2.448 h) no caso do persoal horario:
Devengo anual x 12
Valor base:
1.720,30 h x 14
Ao valor resultante incrementaráselle a recarga do 100%.
No caso de compensación por tempo equivalente, ademais do tempo de descanso percibirase o complemento de recuperación de xornada e, nos días considerados festivos, os complementos de festividade e locomoción.
O traballador optará por unha das dúas fórmulas (a cobrar ou a desfrutar) previamente.
Artigo 29º.-Gratificacións extraordinarias e vacacións.
Persoal mensual:
En ambos os casos a retribución será equivalente ao soldo mensual respectivo.
Persoal horario:
As pagas extraordinarias de xullo e Nadal serán aboadas a razón de 25 días laborables e 5 festivos cada unha delas.
As vacacións aboaranse a razón de 30 días laborables incluíndo, ademais da media de primas de produción, os complementos de toxicidade, penosidade ou perigosidade, obtidos nos tres últimos meses traballados.
A empresa aboará as pagas extraordinarias completas a todos os traballadores que estivesen en situacións de incapacidade temporal no semestre anterior, tomando no caso do persoal horario como prima base a media dos tres últimos meses traballados.
Artigo 30º.-Retribución persoal mensual e táboa de retribucións mínimas.
As retribucións do persoal mensual serán incrementadas nun 3% sobre as existentes no 31 de decembro de 2004.
As táboas de retribucións mínimas para o persoal mensual increméntanse o 3%. A súa contía é a seguinte, por categorías:
Ano 2005
-Grupo subalterno:
Cabo de gardas
21.853,03 euros/ano
Vixilante
18.666,20 euros/ano
Ordenanza
16.996,83 euros/ano
Telefonista
16.996,83 euros/ano
-Grupo administrativo:
-Xefe administrativo de 1ª
27.317,58 euros/ano
-Xefe administrativo de 2ª
24.281,21 euros/ano
-Oficial administrativo de 1ª
21.853,03 euros/ano
-Oficial administrativo de 2ª
18.514,45 euros/ano
-Auxiliar administrativo
16.996,83 euros/ano
Ano 2005
-Grupo técnico:
* Técnicos de taller:
Xefe de taller
27.317,58 euros/ano
Axudante enxeñeiro
24.281,21 euros/ano
Contramestre
24.281,21 euros/ano
Encargado
21.853,03 euros/ano
Coordinador
21.853,03 euros/ano
* Técnicos de oficina:
Delineante proxectista
24.281,21 euros/ano
Delineante de 1ª
21.853,03 euros/ano
Delineante de 2ª
19.024,19 euros/ano
Auxiliar delineante
18.210,91 euros/ano
* Técnicos de organización:
Xefe de organización de 1ª
27.317,58 euros/ano
Xefe de organización de 2ª
24.281,21 euros/ano
Técnico de organización de 1ª
22.763,67 euros/ano
Técnico de organización de 2ª
20.640,00 euros/ano
Auxiliar de organización
18.666,20 euros/ano
* Ténicos de laboratorio:
Xefe de laboratorio de 1ª
27.317,58 euros/ano
Xefe de laboratorio de 2ª
24.281,21 euros/ano
Analista de 1ª
21.853,03 euros/ano
Analista de 2ª
19.024,19 euros/ano
Auxiliar de laboratorio
18.210,91 euros/ano
* Técnicos titulados:
Enxeñeiros
24.281,21 euros/ano
Licenciado
24.281,21 euros/ano
Perito-enxeñeiro técnico
20.640,00 euros/ano
Axudante técnico sanitario
20.640,00 euros/ano
Artigo 31º.-Axudas de custo e gastos de viaxe.
Os traballadores que por necesidades de servizo e orde da empresa teñan que efectuar viaxes ou desprazamentos percibirán as dietas en vigor para os distintos países. Serán, así mesmo, reembolsados os gastos extraordinarios que a comisión do servizo faga necesarios.
Artigo 32º.-Garantía salarial.
Ano 2005:
No caso de que o índice de prezos de consumo (IPC) establecido polo INE rexistrase no 31 de decembro de 2005 un incremento superior ao 3% respecto á cifra que resultase do IPC no 31-12-2004, tan axiña como se constate oficialmente esta circunstancia, modificaranse as tarifas salariais na porcentaxe necesaria para garantir que os novos niveis no 31-12-2005 superen os do 31-12-2004 no valor do mencionado IPC.
Ano 2006:
No caso de que o índice de prezos deconsumo (IPC) establecido polo INE rexistrase no 31 de decembro de 2006 un incremento superior ao IPC previsto máis o 0,5% respecto á cifra que resultase do IPC no 31-12-2005, tan axiña como se constate oficialmente esta circunstancia, modificaranse as tarifas salariais na porcentaxe necesaria para garantir que os novos niveis no 31-12-2006 superen os do 31-12-2005 no valor do mencionado IPC.
Ano 2007:
No caso de que o índice de prezos de consumo (IPC) establecido polo INE rexistrase no 31 de decembro de 2007 un incremento superior ao IPC previsto máis o 0,5% respecto á cifra que resultase do IPC no 31-12-2006, tan axiña como se constate oficial
mente esta circunstancia, modificaranse as tarifas salariais no porcentaxe necesaria para garantir que os novos niveis no 31-122007 superen os do 31-12-2006 nun 0,5% sobre o valor do mencionado IPC.
Ano 2008:
No caso de que o índice de prezos de consumo (IPC) establecido polo INE rexistrase no 31 de decembro de 2008 un incremento superior ao IPC previsto máis o 0,5% respecto á cifra que resultase do IPC no 31-12-2007, tan axiña como se constate oficialmente esta circunstancia, modificaranse as tarifas salariais no porcentaxe necesaria para garantir que os novos niveis no 31-2008 superen os do 31-12-2007 nun 0,5% sobre o valor do mencionado IPC.
Para os anos 2007 e 2008 a garantía salarial sinalada incrementarase nun 0,25% máis se a facturación por traballador supera nun 10% a do ano 2004.
Así mesmo, ao persoal aboaráselle unha cantidade compensatoria da que recibise se os niveis salariais resultantes da aplicación da presente cláusula de garantía salarial estivesen en vigor o 1 de xaneiro de cada ano.
Esta cantidade aboarase dunha soa vez na primeira nómina normal tecnicamente posible.
TÍTULO V
Previsión e política social
Artigo 33º.-Formación.
A aplicación do plan estratéxico da empresa desenvolve o de formación destinado a promover a modernización e adecuación ao traballo para afrontar as exixencias dun medio crecentemente competitivo e en constante cambio.
O seu obxectivo é a capacitación do persoal de GKN Driveline Vigo, S.A. na execución das súas tarefas, incrementando a súa polivalencia, facilitando a adaptación ás novas tecnoloxías e sistemas de traballo e a análise e resolución de problemas, promovendo, así mesmo, a satisfacción no traballo nun proceso permanente de mellora continua.
O plan de formación prevé a realización da orde de 35.000 horas/ano, en áreas tales como: calidade, mantemento, polivalencias, proceso de fabricación, tecnoloxía, informática, xestión, recursos humanos, prevención de riscos laborais, idiomas.
A asistencia aos cursos de formación será voluntaria e gratuíta para o persoal.
A comisión consultiva e de seguimento do plan de formación e de negociación de subvencións coa administración, estará integrada por catro membros do CE e catro membros representantes da dirección e establecerá o seu propio calendario de reunións.
A comisión, co obxecto de contribuír con propostas e observacións ao plan de formación será informada con anterioridade á súa redacción definitiva e periodicamente de todos os seus aspectos e da avaliación de resultados.
A empresa facilitará no posible, mediante a adaptación do horario de traballo, a asistencia do persoal a cursos de formación que pola súa iniciativa desexe realizar.
Permitirase, na medida do posible, a realización de prácticas a fillos do persoal con titulación de formación profesional de ciclo superior nas especialidades de mecánica, electricidade e electrónica, durante o período de vacacións xerais da empresa. Proporcionaráselles unha bolsa como axuda de mantenza e traslado.
O persoal que, por necesidades da empresa, realice formación fóra do seu horario de traballo, percibirá o complemento de transporte e unha axuda de custos compensatoria de gastos de desprazamento e manntenza nas contías seguintes:
-Formación en xornada ordinaria: 5,6334 euros/hora.
-Formación en xornada festiva: 7,0418 euros/hora.
-Formadores: 16,5301 euros/hora.
Artigo 34º.-Bolsas.
A empresa concederá bolsas polo importe de 32.350 euros no ano con destino aos seguintes estudos:
-Carreiras superiores.
-Carreiras medias.
-Primaria, ISO, bacharelato.
-Estudos de formación profesional.
-Outros estudos.
Atenderanse, en primeiro lugar, as solicitudes para estudos propios do persoal e destinaranse a cubrir gastos de matriculación e textos base do curso de que se trate. No caso de quedar bolsas de estudo sen conceder, estas serán aplicadas aos fillos dos traballadores que aprobasen a totalidade das disciplinas do curso no mes de xuño, segundo o seguinte criterio en función dos grupos de estudos considerados:
Grupo 1Primaria-1º e 2º ISO.
Grupo 2Desde 3º ISO, bacharelato-FP.
Grupo 3Carreiras medias e superiores.
As bolsas de estudo terán a proporción 3, 2, 1.
IProporcional a 3, para o grupo 3.
IIProporcional a 2, para o grupo 2.
IIIProporcional a 1, para o grupo 1.
Para percibir o importe das bolsas de estudo será imprescindible presentar a factura dos libros e material de ensino para os estudos indicados.
Para a selección de solicitudes crearase unha comisión paritaria composta por catro membros do comité de empresa e catro representantes da dirección que actuará segundo as normas establecidas en convenio.
Artigo 35º.-Seguros.
A empresa manterá os seguros de accidentes que actualmente ten establecidos para o persoal que por necesidades do servizo teña que desprazarse a unha localidade distinta da súa residencia habitual.
Continuará o seguro colectivo de vida existente con cargo á empresa, e que comprende a todo o persoal dela. O capital asegurado será equivalente ao salario anual, tomando o nivel do 1 de xaneiro de cada ano.
As coberturas deste seguro serán:
a) Morte natural: aboamento do capital asegurado.
b) Morte por accidente, incluído o de circulación: aboamento de dúas veces o capital asegurado.
c) Incapacidade permanente total: aboamento do capital asegurado.
d) Incapacidade permanente absoluta: aboamento do capital asegurado.
e) Grande invalidez: aboamento do capital asegurado.
Esténdese, así mesmo, a cobertura deste seguro ás persoas en situación de incapacidade temporal até o máximo previsto no artículo 131 bis 2 da Lei xeral da Seguranza Social, segundo redacción dada pola Lei 42/1994, do 30-12. Para isto é imprescindible que os afectados, no mes de xaneiro de cada ano, informen e xustifiquen ante a empresa as súas circunstancias.
Nestes casos os capitais asegurados manterán o nivel que tiñan o 1 de xaneiro do ano en que se iniciou a situación de prórroga da incapacidade temporal sen obrigación de cotización para a empresa.
Artigo 36º.-Asistencia social.
1. Definicións:
a) Beneficiario:
-Definido en cada prestación.
-Traballador.
-Cónxuxe sempre e cando conviva co traballador.
-Fillos menores de 25 anos non emancipados e que carezan de ingresos, ou maiores incapacitados debidamente xustificados, sempre que non perciban ingresos superiores ao SMI vixente en cada momento.
b) Salario garantido:
-Persoal horario: salario convenio, retribución voluntaria, complemento de antigüidade, prima e complementos de nocturnidade, se é o caso.
-Persoal mensual: soldo, complemento de antigüidade e complementos de nocturnidade, se é o caso.
2. Complementos e axudas.
a) Incapacidade temporal:
-En caso de IT percibirase unha cantidade igual á diferenza entre a prestación que se percibirá da Seguranza Social e o salario real dese mes.
-Hospitalización desde o primeiro día.
-Resto desde o 5º día, salvo que a media de absentismo por IT na empresa nos tres últimos meses anteriores chegue ao 3,5%, que se aboará a partir do 10º.
-Os referidos importes non poderán exceder a cantidade fixada como tope máximo de cotización establecido pola Seguridade Social.
b) Falecemento:
-Do traballador: 6.577 euros.
-Do cónxuxe do traballador: 329 euros.
-De fillos non emancipados: 101 euros.
c) Orfandade:
-658 euros por fillo.
d) Invalidez:
-Total. De menores de 55 anos: 7.250 euros.
e) Internamento en centro psiquiátrico:
-Do traballador, esposa ou fillos non emancipados, complementaranse os gastos de estandía e tratamento, deducidas as prestacións que se poidan obter doutros organismos, até un tope de 329 euros mensuais e 6 meses de duración.
f) Axuda por beneficiarios minusválidos:
-Nos casos de beneficiarios dos traballadores que se encontren recoñecidos oficialmente polo réxime da Seguranza Social como minusválidos, poderán ser complementados os gastos de recuperación en centros educativos especiais, deducidas as prestacións a recibir doutros organismos, até un tope máximo de 30 euros mensuais e 350 euros anuais.
Artigo 37º.-Préstamos para compra de vehículos.
Destinarase a cantidade de 27.800 euros cada ano, recuperados do fondo creado en 1981, como dotación para préstamos destinados á adquisición de vehículos para uso persoal, tanto novos como usados.
As características destes préstamos serán as seguintes:
-Importe máximo vehículo novo: 4.500 euros.
-Importe máximo vehículo usado: 30% do valor do coche adquirido co límite máximo de 4.500 euros.
-Prazo de devolución: 5 anos máximo.
-Interese: euríbor + 0,5.
Normas para a concesión.
1. Destínanse á compra de vehículos adquiridos no ano actual.
2. Establecerase unha única convocatoria destinada aos vehículos comprados do 1-1 ao 31-12 de cada ano. As solicitudes deberán presentarse entre o 1 e o 15 de xaneiro do ano seguinte.
3. O vehículo estará matriculado a nome do solicitante.
Baremos de puntuación.
Baremo
Puntos
1º
Carecer de vehículo ao menos os últimos 6 meses do ano anterior
13
2º
Sinistro total
12
3º
Vehículo máis antiguo das solicitudes presentadas
12
Baremo
Puntos
4º
Por cada ano de menor antigüidade
-1
5º
Importe vehículo novo (sen seguro)
'12.000 euros
10
Id.
Até 13.000 euros
9
Id.
Até 14.000 euros
8
Id.
Até 15.000 euros
7
Id.
Até 16.000 euros
6
Id.
Até 17.000 euros
5
Id.
Até 18.000 euros
4
Id.
Até 19.000 euros
3
Id.
Até 20.000 euros
2
Id.
Até 21.000 euros
1
Id.
)21.000 euros
0
6º
2º vehículo unidade familiar
Denegado
A suma dos puntos obtidos por estes conceptos, dará a orde de adxudicación dos préstamos.
En caso de empate darase preferencia ao solicitante con maior antigüidade na empresa.
Para a selección de préstamos crearase unha comisión paritaria composta por catro membros do comité de empresa e catro representantes da dirección, que actuarán segundo as normas establecidas no convenio.
Documentación acreditativa que se presentará:
* Fotocopia documentación vehículo actual se o posúe.
* Fotocopia documentación vehículo adquirido.
* Factura vehículo adquirido ao seu nome.
* Fotocopia documentación vehículo vendido, dado de baixa ou sinistro total.
Artigo 38º.-Anticipos para compras no economato.
Para realizar compras no economato concederanse anticipos aos traballadores da empresa que o soliciten, que se descontarán na forma habitual.
As contías dos anticipos serán:
-Familia numerosa: 504 euros
-Demais traballadores: 420 euros.
Artigo 39º.-Seguridade e saúde.
Defínese o comité de seguridade e saúde de GKN Driveline Vigo, S.A. como o órgano paritario e colexiado de participación, destinado á consulta regular e periódica das actuacións da empresa en materia de prevención de accidentes, no marco da Lei 31/1995, do 8 de novembro, de prevención de riscos laborais.
O comité de seguridade e saúde será consultado previamente á introdución de novas tecnoloxías, movementos que carreten cambio de máquinas e outros equipos de traballo e en todo o relacionado coas consecuencias que estas puideren ter para a seguranza e saúde dos seus traballadores, derivadas da escolla dos equipamentos, a determinación e a adecuación das condicións de traballo e o impacto dos factores ambientais no traballo. Así mesmo, recibirá información das materias primas utilizadas no proceso produtivo e as consignas de identificación, manipulación e primeiros auxilios en caso de accidente; dos resultados dos estudos ambientais que se realicen e, moi
especialmente, do mapa de ruídos; así como do resultado global dos recoñecementos anuais.
Os delegados de prevención, como representantes dos traballadores no comité de saúde laboral, con funcións específicas en materia de prevención de riscos no traballo, serán designados polo comité de empresa.
O comité de seguridade e saúde disporá do tempo necesario para o eficaz exercicio das súas funcións e poderá pedir, por proposta de calquera dos seus membros, a colaboración dos servizos técnicos da empresa, organismos oficiais e asesores externos. Este comité celebrará mensualmente unha reunión de todos os seus membros.
Protección de traballadores especialmente sensibles a determinados riscos.
GKN Driveline Vigo, S.A. garantirá a protección de traballadores que polas súas características persoais, estado biolóxico, situación de discapacidade física, psíquica ou sensorial, sexan especialmente sensibles aos riscos derivados do traballo. O servizo de prevención avaliará os riscos dos postos a ocupar en función das limitacións do persoal, e adoptará as medidas preventivas e de protección adecuadas, segundo o teor do previsto na LPRL vixente. Do estudo resultante daráselle conta ao comité de seguridade e saúde.
Coordinación de actividades empresariais.
Na súa calidade de empresario principal, GKN Driveline Vigo, S.A. vixiará o cumprimento da normativa de prevención de riscos laborais por parte das súas empresas contratistas ou subcontratistas, de conformidade cos preceptos legais e expresamente co Real decreto 171/2004, do 30 de xaneiro. O comité de empresa e os delegados de prevención disporán da normativa interna de actuación que se proporcione ás empresas contratistas ou subcontratistas.
TÍTULO VI
Acción sindical
Artigo 40º.-Crédito horario.
As convocatorias por iniciativa da dirección non se imputarán sobre o crédito a que se refire o artigo 68 e) da Lei 8/1980, do 10 de marzo.
Artigo 41º.-Procedemento de resolución de conflictos.
A representación dos traballadores e a empresa se obrigan a someter á comisión constituída para o efecto todas aquelas diverxencias que poidan producir conflito colectivo. Estas diverxencias, debidamente documentadas, serán obxecto de estudo da comisión ao longo das reunións que ambas as partes xulguen precisas nun prazo máximo de 3 días, co fin de ter un exhaustivo coñecemento do tema. As resolucións desta comisión non serán vinculantes, salvo acordo por unanimidade. En caso de desacordo, queda salvagardada a tutela xudicial efectiva.
Esta comisión estará constituída por un membro de cada unha das seccións sindicais con presenza no comité de empresa, que deberá reunir necesariamente a condición de membro de tal órgano ou delegado sindical, e outros tantos membros da empresa.
A propia comisión establecerá as normas do seu funcionamento.
TÍTULO VII
Código de conduta laboral
Artigo 42º.-Principios ordenadores.
O presente acordo sobre código de conduta laboral ten por obxecto o mantemento dun ambiente laboral respectuoso coa normal convivencia, ordenación técnica e organización da empresa, así como a garantía e defensa dos dereitos e lexítimos intereses de traballadores da empresa.
A dirección da empresa poderá sancionar as accións ou omisións culpables dos traballadores/as que supoñan un incumprimento contractual dos seus deberes laborais, de acordo coa graduación das faltas que se establece nos artigos seguintes.
Corresponde á empresa, en uso da facultade de dirección, impor sancións nos termos estipulados no presente código de conduta laboral.
A sanción das faltas requirirá comunicación por escrito ao traballador, facendo constar a data e os feitos que a motivaron.
Os representantes legais dos traballadores serán previamente informados de toda sanción que se impoña.
Imposta a sanción, o cumprimento temporal dela poderase dilatar até sesenta días despois da data da súa imposición.
Artigo 43º.-Graduación das faltas.
Toda falta cometida polos traballadores/as clasificarase en atención á súa transcendencia ou intención en leve, grave ou moi grave.
Na aplicación das sancións teranse en conta as circunstancias concorrentes, tanto atenuantes como agravantes, valorándose, por tanto, as circunstancias persoais do traballador, a gravidade do dano, o estado anímico, a clasificación profesional, a reincidencia, etc.
Artigo 44º.-Faltas leves.
Consideraranse faltas leves as seguintes:
a) A impuntualidade non xustificada na entrada ou na saída do traballo de até tres ocasións nun período dun mes.
b) A inasistencia inxustificada dun día ao traballo no período dun mes.
c) Non notificar con carácter previo ou, se é o caso, dentro das vinte e catro horas seguintes, a inasistencia ao traballo, salvo que se probe a imposibilidade de telo podido facer.
d) O abandono do servizo ou do posto de traballo sen causa xustificada por períodos breves de tempo se, como consecuencia disto, se ocasionase prexuízo dalgunha consideración nas persoas ou nas cousas.
e) As deterioracións leves na conservación ou no mantemento dos equipos e material de traballo dos que se fose responsable.
f) A desatención ou falta de corrección no trato cos clientes ou provedores da empresa.
g) Non comunicar á empresa os cambios de residencia ou domicilio, sempre que estes poidan ocasionar algún tipo de conflito ou prexuízo aos seus compañeiros ou á empresa.
h) Non comunicar coa puntualidade debida os cambios experimentados na familia do traballador/a que teñan incidencia na seguranza social ou na administración tributaria.
i) Todas aquelas faltas que supoñan incumprimento de prescricións, ordes ou mandados dun superior no exercicio regular das súas funcións, que non comporten prexuízos ou riscos para as persoas ou as cousas.
j) A inasistencia aos cursos de formación teórica ou práctica, dentro da xornada ordinaria de traballo, sen a debida xustificación.
k) Discutir cos compañeiros/as, cos clientes ou provedores dentro da xornada de traballo.
l) A embriaguez ou consumo de drogas non habitual no traballo.
Artigo 45º.-Faltas graves.
Consideraranse faltas graves as seguintes:
a) A impuntualidade non xustificada na entrada ou na saída do traballo en máis de tres ocasións no período dun mes.
b) A inasistencia non xustificada ao traballo de dous a catro días, durante o período dun mes. Bastará unha soa falta ao traballo cando esta afectase a substitución dun compañeiro/a ou se, como consecuencia da inasistencia, se ocasionase prexuízo dalgunha consideración á empresa.
c) O falseamento ou omisión maliciosa dos datos que tivesen incidencia tributaria ou na seguranza social.
d) Entregarse a xogos ou distraccións de calquera índole durante a xornada de traballo de maneira reiterada e causando, con isto, un prexuízo ao desenvolvemento laboral.
e) A desobediencia ás ordes ou mandados das persoas de que se depende organicamente no exercicio regular das súas funcións, sempre que o ocasione ou teña unha transcendencia grave para as persoas ou as cousas.
f) A falta de aseo e limpeza persoal que produza queixas xustificadas dos compañeiros de traballo e sempre que previamente mediase a oportuna advertencia por parte da empresa.
g) Suplantar outro traballador/a, alterando os rexistros e controis de entrada ou saída ao traballo.
h) A neglixencia ou desidia no traballo que afecte a súa boa marcha, sempre que disto non derive prexuízo grave para as persoas ou as cousas.
i) A realización sen previo consentimento da empresa de traballos particulares durante a xornada de traballo, así como o emprego para usos propios ou alleos
dos útiles, ferramentas, maquinaria ou vehículos da empresa, mesmo fóra da xornada de traballo.
j) A reincidencia na comisión de falta leve (excluída a falta de puntualidade) aínda que sexa de distinta natureza, dentro dun trimestre e tendo mediado sanción.
k) Calquera atentado contra a liberdade sexual dos traballadores/as que se manifeste en ofensas verbais ou físicas, falta de respecto á intimidade ou a dignidade das persoas.
l) A embriaguez ou consumo de drogas non habituais, se repercute negativamente no traballo ou constitúen un prexuízo ou perigo no nivel de protección da seguranza e saúde dos traballadores no traballo.
Artigo 46º.-Faltas moi graves.
Consideraranse faltas moi graves as seguintes:
a) A impuntualidade non xustificada na entrada ou na saída do traballo en máis de dez ocasións durante o período dun mes, ou ben máis de vinte nun ano.
b) A inasistencia ao traballo durante tres días consecutivos ou cinco alternos nun período dun mes.
c) A fraude, deslealdade ou abuso de confianza nas xestións encomendadas e o furto ou roubo, tanto aos seus compañeiros/as de traballo como á empresa ou a calquera outra persoa dentro das dependencias da empresa, ou durante o traballo en calquera outro lugar.
d) A simulación de enfermidade ou accidente. Entenderase que existe infracción laboral cando, encontrándose en baixa o traballador/a por calquera das causas sinaladas, realice traballos de calquera índole por conta propia ou allea. Tamén terá a consideración de falta moi grave toda manipulación efectuada para prolongar a baixa por accidente ou enfermidade.
e) O abandono do servizo ou posto de traballo sen causa xustificada aínda por breve tempo, se a consecuencia do mesmo se ocasione un prexuízo considerable á empresa ou aos compañeiros de traballo, puxese en perigo a seguranza ou fose causa de accidente.
f) O quebrantamento ou violación de secretos de obrigada confidencialiade da empresa.
g) A realización de actividades que impliquen competencia desleal coa empresa.
h) A diminución voluntaria e continuada no rendemento do traballo normal ou pactado.
i) Os malos tratos de palabra ou obra, a falta de respecto e consideración aos seus superiores ou aos familiares destes, así como aos seus compañeiros/as de traballo, provedores e clientes da empresa.
j) A reincidencia en falta grave, aínda que sexa de distinta natureza, sempre que as faltas se cometan no período de dous meses e fosen obxecto de sanción.
k) A desobediencia ás ordes ou mandados dos seus superiores en calquera materia de traballo, se implicase prexuízo notorio para a empresa ou os seus compañeiros/as de traballo, salvo que sexan debidos ao
abuso de autoridade. Terán esta consideración aquelas ordes ou mandados realizados por directivos, xefes ou mandos intermedios, con infracción manifesta e deliberada dos preceptos legais, e con prexuízo para o traballador/a.
l) Os atentados contra a liberdade sexual que se produzan aproveitándose dunha posición de superioridade laboral, ou se exerzan sobre persoas especialmente vulnerables pola súa situación persoal ou laboral.
Artigo 47º.-Sancións.
As sancións máximas que se poderán impor pola comisión das faltas sinaladas son as seguintes:
a) Por faltas leves: amoestación por escrito.
b) Por faltas graves:
* Amoestación por escrito.
* Suspensión de emprego e soldo de dous a vinte días.
c) Por faltas moi graves:
* Amoestación por escrito.
* Suspensión de emprego e soldo de vinte e un a sesenta días.
* Despedimento.
Artigo 48º.-Prescrición.
Dependendo da súa graduación, as faltas prescriben aos seguintes días:
* Faltas leves: dez días.
* Faltas graves: vinte días.
* Faltas moi graves: sesenta días.
A prescrición das faltas sinaladas comezará a contar a partir da data en que a empresa tivo coñecemento da súa comisión e, en todo caso, aos seis meses de térense cometido.
A comisión de faltas rexistrarase no expediente persoal do traballador e a conduta posterior do sancionado poderá determinar a súa cancelación. En todo caso, consideraranse anuladas as faltas leves aos tres meses, as graves aos seis meses e as moi graves aos doce meses transcorridos sen ter reincidido en nova sanción.
Artigo 49º.-Responsabilidade social da empresa.
Para GKN Driveline Vigo, S.A. a responsabilidade social corporativa é o compromiso continuo de comportarse eticamente nos negocios e contribuír ao desenvolvemento económico mentres mellora a calidade de vida dos seus empregados e as súas familias, así como a comunidade local e a sociedade en xeral.
Na dirección dos seus negocios GKN Driveline Vigo, S.A. guíase por certos valores fundamentais e perdurables, nos cales se inclúen un modo de actuar íntegro en todo momento, o respecto á dignidade e dereitos humanos, o cumprimento do marco legal e o acatamento dos criterios de goberno empresarial dunha forma correcta.
Por isto se fai remisión expresa aos principios xerais de política empresarial para unha boa forma de goberno, os cales rexen en todas as empresas da División de GKN Driveline Vigo, S.A., incorporándose a este convenio como expresión da súa política de responsabilidade social.
Disposicións derradeiras
Primeira.-Lexislación subsidiaria.
No non previsto no presente convenio e demais normativa de índole xeral, as partes contratantes conveñen en que o texto da ordenanza de traballo para a industria siderometalúrxica de 29-6-1970 se aplicará a título de dereito dispositivo en canto estas materias non estean reguladas por normativa expresa.
Segunda.-Vinculación á totalidade.
No suposto de que a xurisdición laboral, no exercicio das atribucións que lle son propias, invalide algún dos pactos do convenio, quedaría este sen efecto, debendo ser reconsiderado de novo na súa totalidade, para o que se deben reunir as partes contratantes a través das súas respectivas comisións negociadoras.
Declaración da dirección sobre política de produción e emprego
(Asumida na acta do 3-4-1995 e ratificada)
O futuro de GKN Driveline Vigo, S.A. pasará pola satisfacción do cliente a través da participación de todo o persoal, para o cal o mantemento do emprego é considerado fundamental.
No caso de que as circunstancias do mercado aconsellen unha redución dos recursos humanos, a dirección comprométese a propor aos representantes do persoal as medidas legais adecuadas, baixo o principio de minimizar o impacto sobre o cadro de persoal fixo por medio dunha actuación prioritaria sobre a contratación temporal, as subcontratas e o persoal pertencente a empresas de traballo temporal.
Acordos para a modernización de GKN Driveline Vigo, S.A.
1. Introdución.
Este documento está baseado na experiencia acumulada no estudo, implantación e consolidación da célula piloto, no documento acordado no seu día cos representantes dos traballadores, documento proposta presentado pola parte social, e nas reunións e discusións con eles mantidas, todo isto congruente co principio de garantir o emprego presente e futuro. Os presentes acordos serán introducidos no convenio colectivo salvo modificación ou revisión decidida con acordo de ambas as partes.
Os artigos contidos neste documento poderán ser modificados despois da súa introdución no convenio colectivo, por acordo de ambas as partes, sendo de aplicación inmediata e introducidos no seguinte convenio.
2. Organización da produción.
Consecuentemente co plan técnico de modernización, a organización da produción será a través do sistema de células cuxa base fundamental é o traballo
en equipo. Esta nova forma de organización da produción debe conducir a mellorar os seguintes aspectos de nosa actividade:
a) A competitividade
* Mellorando o consumo de materiais.
* Mellorando o consumo de ferramentas.
* Mellorando o nivel de calidade.
* Mellorando a produtividade.
* Mellorando a capacidade da investimento.
* Mellorando o nivel profesional do persoal.
b) A seguridade.
* Mellorando as actividades de prevención.
* Corrixindo as causas de accidentes.
c) As condicións de traballo.
* Mellorando a manipulación de pezas.
* Diminuíndo o nivel de ruídos.
* Mellorando a orde e a limpeza.
d) O contido do traballo.
* Enriquecéndoo.
e) A adaptación á demanda.
* Facendo a organización máis flexible.
3. Conformación do equipo de traballo.
O equipo de traballo estará formado por un coordinador e a dotación adecuada, para facer fronte ás tarefas e obxectivos comúns a eles encomendados, e que están ligados aos xerais da empresa.
Calquera traballador ou colectivo poderá formar parte do equipo, logo de acordo empresa-comité.
Ningún traballador por falta de capacidade de adaptación ou por falta de formación, quedará excluído de formar parte destes equipos.
3.1. O coordinador.
* Será designado pola dirección.
* Dirixe o grupo cara á consecución dos seus obxectivos.
* É o contacto natural co servizo técnico da UP.
* Toma unha posición activa de axuda ao grupo para resolver as súas dificultades (incluíndo a substitución dalgún membro cando o considere necesario), e conseguir os obxectivos de forma máis confortable.
* Debe ter, entre outras, as seguintes calidades:
-Coñecementos técnicos.
-Experiencia.
-Capacidade para delegar, escoitar e motivar.
-Capacidade para aprender e ensinar.
-Capacidade para decidir e ser bo exemplo para o equipo.
3.2. Tarefas e obxectivos do equipo da célula
O equipo ten tarefas e obxectivos comúns para todos os seus membros, esperándose de todos eles unha participación activa.
O obxectivo é conseguir na medida das capacidades das persoas e no prazo adecuado, o grao de polivalencia suficiente para que todos os membros sexan capaces de realizar o conxunto completo de tarefas, a saber:
* Cumprir a demanda de produción.
* Cambio de ferramenta e máquina.
* Reparar avarías básicas e mantemento preventivo.
* Progresar na súa formación.
* Mellora continua:
-Eficiencia da instalación.
-Redución horas de avaría.
-Calidade do produto.
-Custos.
-Etc.
* Orde e limpeza.
* Seguridade e hixiene:
-Prevención.
-Redución accidentes.
Non obstante, e dada a realidade do diferente grao de coñecemento e experiencia dos diversos compoñentes do equipo, cada individuo deberá dedicarse en cada momento a aquelas tarefas en que a súa achega contribúa máis eficazmente ao logro dos obxectivos comúns.
O persoal que actualmente realiza a función regrador, focalizará máis intensamente a súa atención en:
* Cambios complexos de ferramenta e máquina.
* Elaboración de gamas de posta a punto e regraxe.
* Formación do equipo en:
-Uso correcto de instalacións
-Cambio de equipamento e máquinas de acordo co plan de polivalencia establecido.
* Optimización dos parámetros de traballo da instalación.
* Mantemento, seguimento e correcta utilización dos medios de control.
* Participación nos plans de mellora.
* Autoformación na reparación de avarías sinxelas.
O persoal que realiza a función de afiadura pasará a formar parte das células onde se requira esta función, e as necesidades de afiadura serán realizadas prioritariamente por eles. Ademais focalizará máis intensamente a súa atención en:
* Optimización do uso da mesma.
* Formar o equipo no correcto aproveitamento e uso.
* Optimizar prerregraxes.
* Propostas de mellora de ferramenta.
* Participación nos plans de mellora.
* Formarse para mellora da súa polivalencia e en todas aquelas tarefas que redunden en beneficio do equipo.
O persoal de metroloxía que actualmente realiza funcións de asistencia a fabricación concentrarase basicamente en:
* Cambio de equipos.
* Formación do equipo en coñecemento e uso dos medios de control.
* Mantemento dos medios.
* Realización de estudos R & R.
* Medición de prototipos.
* Participación nos plans de mellora.
* Formarse para a mellora da súa polivalencia.
* Tomar unha posición activa, de axuda ao grupo para resolver as súas dificultades e conseguir os seus obxectivos.
* Ser o medio natural de conexión co servizo de metroloxía.
O persoal de mantemento (eléctricos e mecánicos) que actualmente realiza estas funcións nas U.P., concentrarase basicamente en:
* Fiabilización de instalacións.
* Reparación de avarías da súa especialidade.
* Implantación de ideas de mellora.
* Mantemento preventivo.
* Formación do equipo en:
-Mantemento preventivo.
-Reparacións sinxelas.
-Formarse en reparacións de avarías doutras especialidades.
-Será o medio natural de conexión co staff e co mantemento central, dentro da súa área.
* Tomar unha posición activa de axuda ao grupo, para resolver as súas dificultades e conseguir os seus obxectivos.
Para que o equipo poida realmente responder ás tarefas encomendadas, terá autoridade para xestionar:
* Repartición interna de tarefas.
* Descanso segundo 4.
* A ferramenta:
-Consumo.
-Optimización.
-Os consumibles.
-Aceites.
-Luvas.
-Etc.
* O seguimento do planning.
* Realizar as reunións do equipo.
* A confección de ratios:
-Calidade.
-Eficiencia.
-Polivalencia.
-Tempo de cambio.
-Cpk.
-Seguridade.
-Etc.
4. Xornada de traballo.
* De acordo co estipulado no convenio colectivo, será de 7.45 h.
* En circunstancias normais e sempre que se cumpran os obxectivos, os membros do equipo disporán de 15 minutos ao final da xornada para o seu aseo persoal, máis os 30 minutos que por descanso puidesen desfrutar ao longo da quenda.
* Dentro da xornada de traballo, o persoal disporá de 30 minutos de descanso para saír do seu posto de traballo.
* Para as células de montaxe manuais, o descanso será de 30 a 45 minutos en función da automatización.
* No caso anormal de que nunha célula a exixencia física aconselle a aplicación de maiores tempos de descanso, realizaranse os estudos pertinentes para anular a orixe da anomalía, aplicándose, mentres tanto, o descanso que os equipos técnicos xulguen conveniente.
* As discrepancias, se as houber, trataranse na comisión correspondente.
* O equipo autorregularase neste período de acordo cos seguintes criterios:
* Aínda sendo de disposición ao longo de toda a xornada, só se poderán acumular 15 minutos para o final dela, cando se prevexa non cumprir os obxectivos.
* Non se perturbará a marcha do equipo cara a a consecución dos obxectivos.
* En casos especiais (avarías, anomalías,...) en que haxa dificultade para a consecución dos obxectivos, o equipo, xunto co coordinador, organizará os descansos co fin de facilitar a obtención dos mesmos.
5.-Polivalencia e formación.
O obxectivo é conseguir na medida das capacidades das persoas e no prazo adecuado o grao de polivalencia suficiente para que todos os membros do equipo sexan capaces de realizar o conxunto completo de tarefas asignadas.
Para conseguilo, a formación é unha ferramenta clave que enriquece a persoa e o seu traballo.
Para facilitar o progreso individual, así como o nivel de formación do equipo, establecerase un planning e obxectivos de polivalencia e rotación de posto que será realizado polo equipo e a UP.
Este planning debe ter como obxectivo o progreso da formación e a polivalencia, así como o cumprimento dos obxectivos da célula.
Este planning contemplará aqueles casos en que un compoñente do equipo que chegase ao máximo da súa polivalencia nunha célula poida continuar a súa formación noutra célula así como o cumprimento dos obxectivos dela.
Para cada equipo establecerase un planning de formación que, adecuándose ás súas necesidades, abranguerá as seguintes áreas:
* Coñecemento dos medios da célula.
* Saúde laboral.
* Máquinas.
* Medios de control.
* Ferramentas.
* Mantemento.
* Mantemento preventivo.
* Pneumática.
* Calidade.
* Produto.
* CNC.
* Coñecementos de :
-Mecánica.
-Electricidade.
-Electrónica.
-Metroloxía.
-Etc.
O comité será informado previamente dos plans de formación, con facultade de facer proposicións e observacións.
Non existirá discriminación de ningún traballador en razón das súas menores capacidades e realizarase un maior esforzo na integración destas persoas.
Co obxecto de acelerar o ritmo de adquisición de novas capacidades profesionais do persoal, aproveitarase a dispoñibilidade de medios en fins de semana para a formación práctica.
Cando a formación sexa fóra de horas de traballo, será voluntaria, aboándose a axuda de custos compensatoria de gastos de desprazamento e manntenza en vigor.
A inscrición ou aceptación de asistencia a un curso de formación implica a obriga de asistencia a el, salvo xustificación.
6. Comisión paritaria de células.
A comisión paritaria de N.S.T. está composta por membros das organizacións sindicais con representación no comité de empresa e membros representantes da dirección.
De entre e polos compoñentes da comisión será elixido un presidente e un secretario, cuxos cargos deberán recaer en membros de ambas as representacións.
Os membros pertencentes ao comité de empresa na comisión disporán dun total de 90 horas retribuídas ao mes, para o desempeño das súas funcións. Non obstante, se a importancia dos asuntos a tratar así o aconsellan, a empresa facilitará a ampliación do número de horas.
Haberá dous tipos de reunións: ordinaria e extraordinaria. As ordinarias terán lugar unha vez ao mes e dentro da súa primeira quincena. Terán carácter de extraordinarias as convocadas a iniciativa xustificada de calquera das dúas representacións.
Terá funcións de seguimento dos acordos, acceso aos datos de interese para a súa función, establecer novos acordos e resolución das incidencias que fosen aparecendo.
Así mesmo, terá acceso ao seguimento do cumprimento dos plans de formación e polivalencia.
Os membros da comisión paritaria poderán asistir ás reunións dos equipos de célula, salvo oposición dalgún membro do equipo.
A comisión de saúde laboral será informada previamente de todas as novas implantacións de células para coñecer e poder emitir observacións.
Todas as reunións, tanto ordinarias como extraordinarias, deberán ser convocadas polo presidente e secretario cun prazo de 48 horas de anticipación, con indicación do lugar de reunión, día, hora e orde do día.
Con carácter permanente, nas reunións de información trimestral ao comité de empresa incluirase información sobre:
* A evolución da formación e polivalencia.
* A relación existente entre a capacidade das células e as necesidades de produción.
* Cálculo de necesidades de man de obra.
7. Documentación da célula.
Dentro da información existente, en cada célula estará incluído:
* Capacidade teórica máxima.
* Polivalencia e obxectivos.
* Tempo ciclo de máquina.
* Tempo de descanso.
8. Observacións complementarias.
De acordo co espírito do punto 3, os colectivos que até agora se inclúen neste acordo e que intervirán na formación dos equipos son:
* Persoal procedente de M.O.D. e Taux-Fix de Fabricación.
* Afiadores.
* Regradores.
* Metroloxía.
* Mantemento.
9. Promoción e remuneracións.
9.1. Promoción
A promoción do persoal no N.S.T. será función exclusivamente da polivalencia adquirida, demostrada practicamente mediante a correcta realización do traballo diario, séndolle, así mesmo, de aplicación, o artigo 14º do convenio colectivo vixente nas súas alíneas c) e d).
En función da súa evolución profesional, o persoal quedará encadrado nas categorías que se relacionan a seguir, salvo as situacións máis beneficiosas, que se manterán.
A promoción á nova categoría producirase no mes en que o traballador alcance o nivel práctico requirido.
Células e agrupacións (actualización 2003).
Enuméranse todos os tipos de agrupacións existentes en GKN Driveline Vigo, S.A.; é necesario precisar que unha célula poderá estar composta por unha ou máis agrupacións e cada agrupación contida nunha soa célula, pero estas serán a medida básica para establecer a polivalencia:
-Tulipa.
-Desbaste de árbore.
-Desbaste de noz forxada.
-Desbaste de gaiola.
-Cementación.
-Desbaste de mangueta.
-Rectificación de mangueta.
-Rectificación de noz.
-Rectificación de gaiola.
-Montaxe de xunta.
-Montaxe de transmisión.
Agrupacións de mecanizado(excepto agrupación de desbaste de noz forxada, agrupación de tulipa, montaxe).
Especialista B2: incorporacións internas.
Espta. cualificado B2: dominio das máquinas (sabe traballar + auto control + engraxamento) e cambio de ferramenta no 60% das máquinas da agrupación.
Espta. cualificado A2: dominio de todas as máquinas da agrupación, incluíndo cambio de ferramentas e o cambio de referencia no 50% de elas.
Oficial de 3ª B2: dominio de todas as máquinas da agrupación, incluíndo cambio de ferramentas e referencia.
Oficial de 2ª B2: cambio de referencia en dous agrupacións de diferente familia da mesma U.P., ou exame teórico e demostración práctica da súa capacitación nunha área diferente á da súa especialidade (áreas: mecánica, electrónica, electricidade, metroloxía, cambios).
Oficial de 1ª B2: a definición do procedemento de ascensos a esta categoría, pola vía da polivalencia, queda pendente de definir até que a organización da produción quede definitivamente implantada.
Agrupación de desbaste de noz forxada.
Especialista B2: incorporacións internas.
Espta. cualificado B2: dominio das máquinas (sabe traballar + auto control + engraxamento) e cambio de ferramenta en todas as máquinas da agrupación.
Espta. cualificado A2: dominio de todas as máquinas da agrupación, incluíndo cambio de ferramentas e o cambio de referencia en todas as máquinas da agrupación.
Oficial de 3ª B2: a definición do procedemento de ascensos a esta categoría, pola vía da polivalencia, queda pendente de definir até que a organización da produción quede definitivamente implantada.
Agrupación de tulipa.
Especialista B2: incorporacións internas.
Espta. cualificado B2: dominio das máquinas (sabe traballar + auto control + engraxamento) e cambio de ferramenta en todas as máquinas de tres operacións da agrupación.
Espta. cualificado A2: dominio de todas as máquinas da agrupación, incluíndo cambio de ferramentas en todas as máquinas de todas as operacións e cambio de referencia en todas as máquinas de tres operacións da agrupación.
A diferenza da gama, as operacións de laminación (operacións 60 e 65) consideraranse unha soa para efectos de polivalencia, igual que as de "tempero" (operacións 80 e 120) que terán a mesma consideración de operación única pero de valor dobre para efectos de polivalencia.
Oficial de 3ª B2: dominio de todas as máquinas da agrupación, incluíndo cambio de ferramentas en todas as máquinas e cambio de referencia en todas as máquinas de catro operacións da agrupación.
A diferenza da gama, as operacións de "laminación" (operacións 60 e 65) consideraranse unha soa para efectos de polivalencia, igual que as de "tempero" (operacións 80 e 120) que terán a mesma consideración de operación única pero de valor dobre para efectos de polivalencia.
Oficial de 2ª B2: cambio de referencia en dúas agrupacións de diferente familia da mesma U.P., ou exame teórico e demostración práctica da súa capacitación nunha área diferente á da súa especialidade
(áreas: mecánica, electrónica, electricidade, metroloxía, cambios).
Oficial de 1ª B2: a definición do procedemento de ascensos a esta categoría, pola vía da polivalencia, queda pendente de definir até que a organización da produción quede definitivamente implantada.
Notas:
1. Tratamentos térmicos de desbaste de mangueta.
A polivalencia (para cambio de referencia) de tratamentos térmicos incluída nunha agrupación con outras operacións de mecanizado valorarase o dobre á hora de contabilizar para promover. Exemplo: unha persoa que teña un U e dous L nas operacións 10, 20 e 80, cun U (de valor dobre) na operación 125 (tempero), sería oficial de 3ª B2.
Exemplo de mangueta:
Operación
Categoría
10
20
80
125
Cualificado A-2
L
U
U
L
Cualificado A-2
L
L
L
U
Oficial 3ª
U
U
U
L
Oficial 3ª
U
L
L
U
Nas agrupacións de mecanizado que inclúan tratamento térmico para ser oficial de 3ª B2, exclúese a exixencia do cambio de referencia na indución sendo necesaria a capacidade de cambio de ferramentas.
Nas operacións de tratamento térmico:
* O cambio de ferramentas significa cambio dos elementos mecánicos da máquina necesarios para un cambio de referencia pero sen necesidade de posta a punto.
* O cambio de referencia significa ademais do cambio dos elementos mecánicos da máquina, as regraxes necesarias para conseguir a posta a punto das cotas de tempero.
Onde non exista rectificación de exteriores de noz a polivalencia na operación de rectificación de exteriores de noz e a de exteriores de gaiola serán equivalentes para promover nunha agrupación.
Nas agrupacións con operacións especiais engadidas, por exemplo: fresaxe do chaveteiro, tradeado buraco do pasador, tradeado+roscado, rodado de tulipa, rotofinish, magnaflux, etc, os operarios deberán saber traballar en todas as operacións especiais.
2. Tratamentos térmicos de tulipa.
A polivalencia (para cambio de referencia) de tratamentos térmicos incluída nunha agrupación con outras operacións de mecanizado valorarase o dobre á hora de contabilizar para promover. Exemplo: unha persoa que teña dous U e dous L nas operacións 10, 20, 60 e 160, cun U (de valor dobre) na operación 120 (tempero), sería oficial de 3ªB-2.
Exemplo de tulipa:
Operación
Categoría
10
20
60
125
160
Cualificado B-2
L
L
L
I
I
Cualificado A-2
L
U
U
L
U
Oficial 3ª B-2
U
U
U
L
U
Oficial 3ª B-2
U
L
L
U
U
Nas agrupacións de mecanizado que inclúan tratamento térmico para ser oficial de 3ª B-2, exclúese a exixencia do cambio de referencia na indución sendo necesaria a capacidade de cambio de ferramentas.
Nas operacións de tratamento térmico:
* O cambio de ferramentas significa cambio dos elementos mecánicos da máquina necesarios para un cambio de referencia pero sen necesidade de posta a punto.
* O cambio de referencia significa, ademais do cambio dos elementos mecánicos da máquina, as regraxes necesarias para conseguir a posta a punto das cotas de tempero.
Nas agrupacións con operacións especiais engadidas, por exemplo: fresaxe do chaveteiro, tradeado buraco do pasador, tradeado+roscado, rodado de tulipa, rotofinish, magnaflux, etc, os operarios deberán saber traballar en todas as operacións especiais.
3. Tratamentos térmicos de desbaste de árbore.
A polivalencia (para cambio de referencia) de tratamentos térmicos incluída nunha agrupación con outras operacións de mecanizado valorarase o dobre á hora de promover. Exemplo: unha persoa que teña un U e dous L nas operacións 10, 40, 50 e 60 cun U (de valor dobre) na operación 80 (tempero) sería oficial de 3ª B-2.
Exemplo de árbore:
Operación
Categoría
40
50
60
80
Espta. cualificado A-2
L
U
U
L
Espta. cualificado A-2
L
L
L
U
Oficial 3ª B-2
U
L
L
U
Oficial 3ª B-2
U
U
U
L
Nas agrupacións de mecanizado que inclúe o tratamento térmico, para ser oficial de 3ª B2, exclúese a exixencia do cambio de referencia na indución, sendo necesaria a capacidade de cambio de ferramentas.
Nas operacións de tratamento térmico:
* O cambio de ferramentas significa cambio dos elementos mecánicos da máquina necesarios para un cambio de referencia pero sen necesidade de posta a punto.
* O cambio de referencia significa, ademais do cambio dos elementos mecánicos da máquina, as regraxes necesarias para conseguir a posta a punto das cotas de tempero.
Nas agrupacións con operacións especiais engadidas, por exemplo: fresadura do chaveteiro, tradeado buraco do pasador, tradeado+roscado, rodado de tulipa, garganteado de árbore, rotofinish, magnaflux, etc, os operarios deberán saber traballar en todas as operacións especiais.
Procedemento de ascensos nas células nas en que non existe cambio de referencia.
Referente ao procedemento de ascensos de categoría especialista cualificado A-2 a oficial 3ª B-2 nas agrupacións en que non hai cambios de referencia na actualidade nin os vaia haber nun futuro próximo.
A toda persoa que acredite ter as capacidades de cambio do 100% dos elementos contacto-peza concederáselle a categoría de oficial 3ª. C-2. As capacidades de cambio dos elementos contacto-peza deberán quedar especificados en cada operación. A norma anterior aplicarase igualmente para acceder á categoría de especialista cualificado A2, en ambos os casos de acordo co establecido nos acordos para a modernización de GKN Driveline Vigo, S.A.
No momento en que sexan necesarios os cambios de referencia nas células, as persoas que obtivesen a categoría de oficial 3ª C-2 deberán aprender a realizar os cambios de referencia e así ascender a oficial 3ª B-2.
En ningún caso este acordo poderá afectar ás células en que existan cambios de referencia nin ás células ou operacións que se poidan aprender en células ou máquinas similares onde si existan cambios. Neste ultimo caso débense dar as mesmas condicións canto a tempo e medios que teñen os operarios que están nas células onde si hai cambios de referencia.
Deberanse definir as áreas en que non hai cambios, e non se poden aprender nunha máquina similar doutra célula e nas que non hai cambios pero si se pode aprender nunha máquina similar doutra célula.
Deberase especificar en cada operación as capacidades que son necesarias para alcanzar o recoñecemento delas.
Agrupacións de montaxe.
Especialista B2: incorporacións internas.
Espta. cualificado B2: saber traballar nunha agrupación.
Espta. cualificado A2: saber traballar en dúas agrupacións.
Espta. cualificado A1: saber traballar en todas as agrupacións.
Oficial de 3ª B2 Saber traballar en todas as agrupacións, cambiar referencias, facer reparacións sinxelas de mantemento e saber ensinar.
Agrupacións de montaxe de xunta en células de xunta:
pendente de incorporación das liñas de xunta a células.
Conceptos xerais.
Dominar a máquina: saber traballar + auto control + engraxamento.
-Saber traballar: arrincar a máquina ao inicio do quenda, corrixir as cotas que se corrixen habitualmente e saber manipular a máquina e as pezas.
-Auto control: saber medir correctamente as pezas nesa operación segundo marca a gama, interpretar gamas e cartas así como saber cubrir as cartas de SPC.
-Engraxamento: saber interpretar a gama de engraxamento saber aplicala e facer o engraxamento.
Utillaxes: son aqueles elementos que se regran ou substitúen na preparación da máquina para fabricar unha peza.
Agrupacións de cementación.
Especialista B2: incorporacións internas.
Espta. cualificado B2: dominio do proceso de montaxe e desmontaxe de cargas (coñece a utillaxe, gamas e fluxo de materiais) e dominio das máquinas de rebarbar, incluíndo autocontrol, engraxamento, cambio de ferramenta, pequenas avarías e cambio de referencia.
Espta. cualificado A2: dominio do proceso de montaxe e desmontaxe de cargas (coñece a utillaxe, gamas e fluxo de materiais) e dominio das máquinas de rebarbar, incluíndo autocontrol, engraxamento, cambio de ferramenta, pequenas avarías, cambio de referencia, sabe cortar e filiar e coñece e aplica de maneira autónoma o plan de control.
Oficial de 3ª B2 (condutor): domina o proceso en todas as súas etapas, xestiona e comprende a instalación exterior (gases e sistema de refrixeración) e sabe conducir e actuar en caso de incidencia en ao menos un tipo de fornos (Batch ou continuos), ademais do forno de revenido.
Oficial de 2ª B2 (condutor): domina o proceso en todas as súas etapas, xestiona e comprende a instalación exterior (gases e sistema de refrixeración) e sabe conducir e actuar en caso de incidencia en todo tipo de fornos.
Operacións por agrupación.
Tulipa:-Centrado.- Torneado cola e bol.- Laminación.- Tempero.- Rectificación.
Operacións especiais: rebarbadura, cortes e rodado.
Árbore:- Tronzado.- Centrado.- Torneado.- Laminación L/C e L/R.
- Torneado de gargantas.- Tratamento térmico.
Desbaste de noz forxada:- Torneado noz de forxa.- Fresaxe do desafogo.- Brochado.
Desbaste de gaiola:- Tronzado.- Conformado.- Torneado.- Punzonado.- Brochado.
Desbaste de mangueta: - Centrado+refrentado.- Torneado exterior.- Laminado.- Tratamento térmico.
Operacións especiais: fresaxe do chaveteiro, trade do buraco do pasador, magnatest e revenido (forno ou por indución).
Rectificación de mangueta:
- Rectificación exterior.- Rectificación de esfera.- Rectificación de pistas.-Operacións especiais: tradeado+roscado, magnaflux.
Rectificación de gaiola:- Rectificación interior.- Rectificación exterior.- Rectificación de ventás.
Rectificación de noz: - Rectificación de esfera.- Rectificación de pistas.
Montaxe de xunta: - Montaxe de xunta.- Operacións especiais: rotofinish e magnaflux.
Montaxe de transmisión: - Montaxe de transmisións.
9.2. Remuneración.
Todo o persoal incorporado aos N.S.T. percibirá, ademais do salario convenio correspondente á súa categoría, unha prima de produción que no ano 2004, para os oficiais se establece en 2,8151 euros/hora e para os especialistas en 3,2350 euros/hora, equivalente a Kb 1,33 cualificación 6.
A mencionada prima procede do Kb 1,33, que a partir da data será fixo e independente da produción realizada, e dunha cualificación de posto que valoraba os conceptos de complexidade, responsabilidade, fatiga, etc., fixada en 6 para todas as células despois dos estudos pertinentes.
10. A transición.
10.1. Obxectivo.
Sendo clave que a modernización da empresa se realice coa maior velocidade posible, parece conveniente comezar desde agora a realizar a adaptación dos medios técnicos e as persoas ao traballo en equipo
do sistema células, así como mellorar no posible o nivel profesional.
10.2. Proceso.
A adaptación realizarase de maneira gradual mediante a creación de agrupacións en que se aplicarán os mesmos criterios que en células no que se refire a:
* Polivalencia.
* Formación.
* Descansos.
* Xornada de traballo.
* Conformación do equipo.
* Remuneración.
Na creación das agrupacións manterase o persoal habitual sempre que se adecue á carga de traballo.
10.3. Organización da produción.
Está baseado no traballo en equipo con tarefas e obxectivos comúns.
Pasarase dunha declaración individual da produción a unha declaración (común para todo o equipo) das pezas realizadas na última operación.
Declararase a presenza individual e total.
ANEXO
* Xubilacións.
A empresa estará aberta a propostas que faga o comité, relativas a xubilacións anticipadas.
* Metroloxía.
A incorporación ao equipo do persoal que realiza funcións de asistencia a fabricación será:
1. Voluntarios.
2. Os máis modernos dentro do colectivo.
Se o servizo de metroloxía nalgún momento necesitase incorporar persoal, terá preferencia, sempre que non se prexudiquen os proxectos en que están involucrados, o persoal deste servizo que pasase a formar parte destes equipos.
Tamén asistirá aos cursos de formación na área de metroloxía, cando estes se impartan.
Ao momento da súa incorporación axustarase o seu salario ao propio da súa categoría, nivel B2, salvo que estivese en posición superior, que manterá.
* Categoría profesional.
A categoría profesional manterase para todos os efectos, tanto no rexistro xeral anual do persoal e recibo de salario.
* Regradores.
A comisión paritaria coñecerá previamente todos os casos de persoal deste colectivo que vaian integrarse nos equipos, cuxa integración na cadro de persoal da empresa se produciu como profesional e categoría de oficial de 3ª, para os efectos de emitir as súas observacións.
No momento da súa incorporación axustarase o seu salario ao propio da súa categoría, nivel B2, salvo que estiver en posición superior, que manterá.
* Afiadores.
Terá preferencia a maior antigüidade deste persoal na función, para incorporarse ás células con maiores necesidades de traballo da súa especialidade.
* Outros colectivos.
Calquera colectivo ou grupo que se integre no N.S.T. con posterioridade e logo de acordo empresa-comité de empresa, será encadrado nas condicións xerais ou particulares definidas no presente documento.
* Espirito do punto do punto 3.2. dos acordos (tarefas e obxectivos do equipo da célula).
É vontade de GKN Driveline Vigo, S.A. que o persoal procedente dos colectivos de: mantemento, metroloxía e regradores, manteñan e impulsen a súa profesionalidade a través da formación continua necesaria e a súa dedicación ás tarefas da súa especialidade.